stanford-oval/wikipedia huggingface dataset:
Yhdistynyt kuningaskunta
Kulttuuri > Elokuva ja televisio

Vuonna 1999 Brittiläinen elokuva-instituutti kutsui tuhat asiantuntijaa arvioimaan maan kaikkien aikojen parhaita elokuvia. Eniten ääniä saivat Kolmas mies (1949), Lyhyt onni (1945) ja Arabian Lawrence (1962). Sadasta parhaasta brittiläisestä elokuvasta Alec Guinness on yhdeksän, Michael Caine on seitsemän ja Julie Christie kuuden pääosassa. David Lean ohjasi niistä kuusi. Brittiläissyntyiset Alfred Hitchcock ja Charles Chaplin tekivät suuren osan urastaan Yhdysvalloissa.
Britannian television kulmakivi on valtion omistama yleisradioyhtiö BBC, jolla on useita kanavia televisiossa ja radiossa. BBC:n televisiokanavat ovat julkisen palvelun kanavia, joilla ei esitetä mainoksia. Se toimii myös televisiosarjojen ja ohjelmien tuottajana. BBC:n tuotanto on valtavan laajaa ja käsittää niin draamaa, komediaa (britcom), dokumentteja kuin pitkiä elokuviakin. Suomalaisille tuttuja sarjoja BBC:ltä ovat muun muassa komediasarjat Pokka pitää, Monty Pythonin Lentävä Sirkus, dekkarisarjat Neiti Marple ja Uusi Sherlock. BBC:n ohjelmistoon kuuluu myös kaikkien aikojen pitkäikäisin tv-sarja Doctor Who. BBC omistaa myös oikeudet useisiin suurenluokan urheilutapahtumiin, muun muassa olympialaisiin, jalkapallon EM- ja MM-kisoihin sekä F1-sarjaan (vuosina 2008–2015, vuodesta 2016 alkaen oikeudet ovat Channel 4 -kanavalla). BBC myös edustaa Britanniaa Euroopan Yleisradioyhtiön jäsenenä myös Eurovision laulukilpailuissa.
BBC:llä on merkittävä rooli televisiotekniikan ja radioviestinnän kehityksen historiassa. Se oli toisen maailmansodan aikana yksi tärkeimmistä joukkoviestimistä maailmassa ja sen radiolähetyksiä kuunneltiin ympäri Eurooppaa. Se myös otti ensimmäisenä eurooppalaisena tv-yhtiönä käyttöön säännölliset värilähetykset BBC Two -kanavalla vuonna 1967.
Kaupallisia kanavia toimii Britanniassa useita, joista suurimmat (ja samalla ainoat koko maan kattavat) ovat julkisomisteinen, mutta mainosrahoitteinen Channel 4 ja kaupallinen ITV (ent. Channel 3). Näistä ITV on pitkäikäisempi ja luotiin aikoinaan useiden tv-alan toimijoiden yhteenliittymänä tuomaan kilpailua BBC:lle. ITV omistaa nykyään tv-toimijat Granada Televisionin ja Yorkshire Televisionin ja on siksi kasvanut selkeästi britannian toiseksi suurimmaksi mediayhtiöksi. ITV on lähettänyt kanavillaan monia brittiläisen television klassikoita, muun muassa Sherlock Holmesin seikkailut, Mr. Bean ja pitkäikäisiä draamasarjoja Emmerdale ja Sydämen asialla (Heartbeat). Channel 4 esittää etupäässä nuorille suunnattuja amerikkalaisia ohjelmia ja on kehittänyt kansainvälisesti tunnetun Big Brother-formaatin.
Britannia on myös hyvin tunnettu koomikoistaan, joista kuuluisimpiin lukeutuvat John Cleese ja Monty Python -huumoriryhmä, Rowan Atkinson sekä Sacha Baron Cohen.
Suomen katsoituimpien televisiosarjojen joukossa on useita brittisarjoja kuten Emmerdale, Neiti Marple, Midsomerin murhat ja Avaran luonnon näyttämät David Attenboroughin juontamat BBC:n luontodokumentit.
Kulttuuri > Lehdistö

Suurimpia sanomalehtiä:
| Julkaisu | Puoluekanta | Tyyppi | Ilmestyy | Kytkös | Levikki (10/ 2023) |
| --- | --- | --- | --- | --- | --- |
| The Sun | oikeistolainen | keltainen lehdistö |  |  | 717 714 (arvio) |
| Daily Mail | oikeistolainen |  |  | The Mail on Sunday | 722 650 |
| The Mail on Sunday |  |  |  | Daily Mail | 620 622 |
| The Sun on Sunday |  |  |  |  | 600 870 (arvio) |
| The Sunday Times |  |  |  |  | 383 848 (arvio) |
| Daily Mirror | vasemmistolainen |  | 6 päivänä viikossa | Sunday Mirror | 248 035 |
| Sunday Mirror | vasemmistolainen |  | viikoittain | Daily Mirror | 186 453 |
| The Times | oikeistolainen |  |  |  | 216 859 (arvio) |
| The Daily Telegraph | oikeistolainen |  |  |  | 188 371 (arvio) |
| Daily Express | oikeistolainen |  | 6 päivänä viikossa | Sunday Express | 156 388 |
| Daily Star | oikeistolainen |  |  |  | 139 822 |
| Sunday Express |  |  | viikoittain | Daily Express | 137 776 |
| The Sunday Telegraph |  |  |  |  | 147 161 (arvio) |
| i | keskustavasemmisto |  | joka päivä |  | 128 494 |
| Financial Times | poliittinen keskusta tai keskustaoikeisto–liberaali | arvovaltainen sanomalehti | 6 päivänä viikossa |  | 112 139 |
| The Guardian | vasemmistolainen | arvovaltainen sanomalehti | joka päivä |  | 74 183 (arvio) |
| The Observer |  |  |  |  | 96 424 (arvio) |
Kulttuuri > Radio

Suosituimmat radiokanavat:
BBC Radio 2
BBC Radio 4
BBC Radio 1
Classic FM
Greatest Hits Radio
BBC Radio 5 Live
LBC (UK)
BBC 6 Music
Magic Network
talkSPORT
LBC London
Absolute Radio
Magic
BBC Radio 3
Planet Rock
Kulttuuri > Kuvataiteet

Vanhimmat Britteinsaarilta löytyneet taide-esineet ovat kivikauden hautalöytöjä. Pronssikaudella käytettiin kuparia, tinaa ja Wessexissä myös kultaa. Keltit toivat uusia taideperinteitä, metallien rinnalla käytettiin kiveä ja puuta. Roomalaisten valtakaudella alettiin tehdä patsaita, rintakuvia ja hautamonumentteja. Uusina materiaaleina he toivat lasin ja mosaiikit.
1800-luvulla kehittyi englantilaiseksi koulukunnaksi kutsuttu maalauksen tyylisuunta muotokuviin ja maisemamaalauksiin. Sen kärkinimiä olivat Joshua Reynolds, George Stubbs ja Thomas Gainsborough. 1700-luvun lopulla ja 1800-luvulla brittiläinen taide oli radikaaleimmillaan, ja sitä edustivat William Blake, John Constable, William Hogarth ja William Turner. Ennen kaikkea Turnerin lähes abstraktit maisemat vaikuttivat myöhemmin suuresti impressionismin kehitykseen.
1840-luvulta alkaen vaikuttivat brittiläiset prerafaeliitit, jotka maalasivat värikkäitä ja yksityiskohtaisia maalauksia usein uskonnollisista aiheista. William Morrisin perustama arts and crafts -liike tuotti Viktorian aikakaudelle tyypillisiä tapetteja ja kaakeleita. Beatrix Potterin kuvittamat lastenkirjat ovat ihastuttaneet vuodesta toiseen. 1900-luvun merkittäviin brittitaiteilijoihin kuuluvat Henry Moore, Lucian Freud, Barbara Hepworth, Frank Auerbach ja Francis Bacon.
Reaktiona abstraktin ekspressionismin syntyi 1950-luvulla pop-taide, jota edustivat Richard Hamilton, Eduardo Paolozzi, Peter Blake, Allen Jones ja David Hockney. 1980-luvun lopulla Young British Artists -liikkeeseen kuuluivat Damien Hirst ja Tracey Emin. 2000-luvulla esillä ovat olleet myös Mark Wallinger, Chris Ofili, Gilbert & George, Mike Nelson ja Steve McQueen.
Vuodesta 1984 alle 50-vuotiaalle brittiläiselle taiteilijalle on myönnetty suuri Turner-palkinto. Maan suurimpia taidelaitoksia ovat Allied Artists Association, Royal College of Art, Royal Society of Arts, Royal Academy of Arts, Tate Britain ja Tate Modern.
Kulttuuri > Ruoka

Brittiläisen ruokakulttuurin tunnetuin ilmentymä on tukeva englantilainen aamiainen. Siihen kuuluu usein makkaroita, munia keitettyinä, paistettuina tai munakokkelina, paistettua pekonia, paahtoleipää, herkkusieniä, paistettuja tomaatteja ja papuja.
Toinen tärkeä ateria on fish and chips, joka on uppopaistettua leivitettyä kalaa ja ranskalaisia perunoita. Fish and chips -annoksia myydään nakkikioskia vastaavissa kojuissa sekä pubeissa oluen kanssa. Sunnuntailounaalla briteillä on ollut kautta aikojen tapana syödä paahtopaistia ja Yorkshire puddingia. Sen lisäksi ympäri Britanniaa on useita suosittuja alueellisia ruokia, kuten Skotlannissa haggis (täytetty lampaan mahalaukku) ja Walesissa Welsh Rarebit (paahtoleipä, jossa on runsaasti munaa ja juustoa).
Britit ovat erittäin suuria teen ja oluen ystäviä. Iltapäivätee kehittyi käsitteenä brittikulttuuriin 1840-luvulla, ja nykyään viidesosa maailman teestä kulutetaan Britanniassa. Teetä tarjotaan usein kahviloissa höystettynä erilaisilla lisukkeilla. Olut on Britannian kansallisjuoma, ja sitä tuotetaan maassa 1 200 eri merkkiä. Olutta juodaan myös isoista kolpakoista, mutta tarkoituksena ei ole humaltuminen. Nuoret juovat ns. limuviinoiksi kutsuttuja sekoituksia nopeasti humaltumistarkoituksessa. Skotlantilainen viski on puolestaan merkittävä vientituote.
Kulttuuri > Yhteiskuntaluokat

Britanniassa yhteiskuntaluokilla on suurempi merkitys kuin etnisellä taustalla. Monet määrittelevät itsensä työväenluokan tai keskiluokan edustajiksi. Harvat myöntävät kuuluvansa yläluokkaan, mutta siihen määritellään yleensä maaomaisuutta perineet aateliset. Työväenluokkainen tausta on kunniallinen mutta vähävarainen. Koulutus on vähäistä, asunto on vuokralla ja palkkaa saadaan viikoittain, tyypillisesti teollisuustöistä. Työväenluokka liitetään työväenpuolueen ja ammattiliittojen arvoihin, mutta tosielämässä luokkarajat eivät ole niin suoraviivaisia kuin luokkajärjestelmän arvostelijoiden ja poliitikkojen puheissa. Vaikka luokkajärjestelmää pidetään vanhakantaisena, esimerkiksi lasten koulumenestys on edelleen voimakkaasti sidoksissa yhteiskuntaluokkaan.
Kulttuuri > Urheilu

Isossa-Britanniassa kehitettyjä urheilulajeja
Jalkapallo
Snooker
Kriketti
Rugby
Ison-Britannian suosituin laji on jalkapallo, ja laji onkin kehitetty Englannissa. Englannin jalkapalloliitto on maailman vanhin jalkapalloliitto. Englannilla, Skotlannilla, Walesilla ja Pohjois-Irlannilla on omat jalkapallon maajoukkueensa. FIFA:n rankingissa tammikuussa 2012 Englanti oli viides, Skotlanti 48, Wales 49 ja Pohjois-Irlanti 87. Englanti on voittanut kertaalleen maailmanmestaruuden kotikisoissaan 1966, ja kaikki muutkin ovat pelanneet vähintään kertaalleen MM-kilpailuissa. Jalkapallon lisäksi muun muassa rugby ja kriketti ovat suosittuja joukkuelajeja Isossa-Britanniassa. Niiden juuret ovat Britanniassa, ja Englannissa, Skotlannissa ja Walesissa pelataan sekä rugby leagueta että rugby unionia.
Suosituimpia yksilölajeja ovat uinti, snooker, tennis, yleisurheilu, moottoriurheilu, golf ja nyrkkeily. Merkittäviä britannialaisia urheilutapahtumia ovat muun muassa Britannian avoin golfturnaus, Wimbledonin tennisturnaus ja Royal Ascot -laukkakilpailu. Wimbledon on tennismaailman tärkein kilpailu, joka on järjestetty jo 125 kertaa. Silverstonen radalla ajettiin vuonna 1950 ensimmäinen maailmanmestaruuden osakilpailu moottoriurheilulajissa, jonka nimeksi tuli Formula 1.
Vaikka monissa lajeissa Englannilla ja Skotlannilla on omat joukkueet, olympialaisiin Iso-Britannia on osallistunut aina yhteisellä joukkueella. Nykyisin se lähettää kesäolympialaisiin noin 300, ja talviolympialaisiin 30–50 urheilijaa. Lontoo on isännöinyt olympialaisia vuosina 1908, 1948 ja 2012. Mitaleita britit ovat saaneet satoja, ja maa on pärjännyt erityisesti yleisurheilussa, tenniksessä, soudussa, purjehduksessa ja taitoluistelussa. Viisissä perättäisissä olympiakisoissa kultaa voittanutta soutajaa Steve Redgravea on kutsuttu Britannian suurimmaksi olympiaurheilijaksi.
Goldschläger

Goldschläger pullo.
Goldschläger on kanelilla maustettu alkoholijuoma, joka on tunnettu siihen lisätystä pienestä määrästä lehtikultaa. Juoman valmistui alkoi 1990-luvulla Sveitsissä ja nykyisin merkin omistaa yhdysvaltalainen Sazerac. Kultaa on eri aikoina lisätty alkoholijuomiin eri paikoissa, mutta nykyisin Goldschläger lienee näistä juomista tunnetuin.
Kultaa on historian aikana lisätty alkoholijuomiin useissa eri paikoissa. Tapa liitettiin usein uskomuksiin kullan terveysvaikutuksista, tai sillä osoitettiin yksinkertaisesti käyttäjän arvovaltaa.  Jo muinaiset egyptiläiset lisäsivät mahdollisesti viiniin. Samaan tapaan kultaa käyttivät keskiajan eurooppalaiset aateliset. Vuonna 1598 Danzigissa nykyisessä Puolassa alettiin käyttämään Goldwasser (kultavesi) nimistä rohtojuomaa. Nykyisin tunnetuimman kultalikööri on Goldschläger, jonka valmistus alkoi Sveitsissä vuonna 1993. Nimi tarkoittaa kullanhakkaajaa, mikä viittaa lehtikullan valmistusmenetelmään. Merkki myytiin vielä samalla vuosikymmenellä brittiläiselle Diageo-alkoholijuomayhtiölle, joka siirsi sen valmistuksen Italiaan. Diageo myi merkin edelleen yhdysvaltalaiselle Sazeracille vuonna 2018.
Alkuperäisen Goldschlägerin alkoholiprosentti oli 53,5 % ja nykyisin 43,5 %. Juoma on maustettu kanelilla. Goldschlägeria myydään 750 ml pulloissa, joissa on 0,1 g lehtikultaa. Kulta ei ole myrkyllistä, eikä se vaikuta juoman makuunkaan. Kullasta on kuitenkin levinnyt tarinoita, joiden mukaan se olisi eri tavoin haitallista. Yksi tunnettu myytti on, että kulta aiheuttaisi haavaumia kurkussa tai ruuansulatuselimissä, mikä taas aiheuttaisi myytin mukaan nopeamman päihtymisen koska alkoholi siirtyy näin verenkiertoon suorempaan. Todellisuudessa lehtikullan pienet palaset ovat liian pehmeitä haavoja aiheuttaakseen.
Aga Khan IV

| Aga Khan IV> Karim Al-Husseini |
| --- | --- |
 Aga Khan IV vuonna 2014
nizari- ismailiittien 49. imaami
 11. heinäkuuta 1957–4. helmikuuta 2025 
Edeltäjä:  Aga Khan III
Seuraaja:  Aga Khan V
Henkilötiedot
Syntynyt: 13.joulukuuta 1936  Geneve, Sveitsi
Kuollut: 4. toukokuuta 2025 (88 vuotta)  Lissabon, Portugali
Kansalaisuus:   Britannia   Ranska  Sveitsi  Portugali   Kanada (kunnia) 
Ammatti:  imaami, hyväntekijä, liikemies
Arvonimi: Hänen Korkeutensa
Puoliso:  Sarah Frances Croker-Poole (1969–1995) Gabriele Thyssen (1998–2011)
Lapset:  4
Muut tiedot
Uskonto:  Ismailiitit
prinssi Karim Al-Husseini (arab. شاه كريم الحسيني‎, Shāh Karīm al-Ḥusaynī; 13. joulukuuta 1936 – 4. helmikuuta 2025), tunnettiin nimellä Aga Khan IV (pers. ‏آقا خان چهارم‎, Āqā Khān Chārom) oli nizari-ismailitiittien 49. imaami. Hän piti vuosina 1957–2025 imaamin asemaa ja Aga Khanin arvonimeä, jonka hän sai  20-vuotiaana isoisänsä Aga Khan III:n kuoleman jälkeen. Aga Khan IV tunnettiin isma'ili-seuraajiensa keskuudessa uskonnollisella nimikkeellä Mawlānā Hazar Imam.
Varhaiset vuodet ja tausta

Aga Khan IV oli prinssi Aly Khanin (1911–1960) ja hänen ensimmäisen vaimonsa, prinsessa Taj-ud-dawlah Aga Khanin, (ent. Joan Yarde-Buller) (1908–1997), joka oli brittiläisen John Yarde-Bullerin, kolmannen Churstonin paronin, vanhin tytär.
Genevessä Sveitsissä 13. joulukuuta 1936 syntynyt prinssi Karim julistettiin terveeksi, vaikka hän syntyi ennenaikaisesti. Hänen veljensä Amyn Aga Khan syntyi alle vuotta myöhemmin. Vuonna 1949 hänen vanhempansa erosivat osittain prinssi Aly Khanin avioliiton ulkopuolisten suhteiden vuoksi, ja pian sen jälkeen prinssi Aly Khan meni naimisiin amerikkalaisen näyttelijän Rita Hayworthin kanssa, jonka kanssa hänellä oli tytär, prinsessa Yasmin Aga Khan, Aga Khan IV:n sisarpuoli.lähde? Prinssi Karim vietti varhaislapsuutensa Nairobissa, Keniassa ja opiskeli Sveitsissä ja Yhdysvalloissa. Hän valmistui Harvardin yliopistosta 1959 pääaineenaan islamin historia. Aga Khanilla on suvussaan iranilais-italialaista ja englantilaista verenperintöä.
Isoisänsä Aga Khan III:n kuoleman jälkeen prinssi Karimista tuli 20-vuotiaana Aga Khan IV:n 49. imaami ohittaen isänsä prinssi Aly Khan ja setänsä prinssi Sadruddin Aga Khanin, jotka olivat suorassa perinnöllisessä linjassa.
Testamentissaan Aga Khan III perusteli vanhimman pojanpoikansa valitsemiselle seuraajakseen (mikä merkitsi toista kertaa imamatin Nizari Ismaili -ketjun historiassa, kun edellisen imaamin pojanpojasta, edellisen imaamin yhden pojan sijaan, tehtiin seuraava imaami. Häntä pidetään profeetta Muhammadin jälkeläisenä 49:nnessä polvessa, Muhammadin tyttären Fatiman ja tämän aviomiehen Alin kautta.
Perhe-elämä ja kiinnostuksen kohteet

Aga Khan nai englantilaisen mallin Sarah Frances (Sally) Croker-Poolen 22. lokakuuta 1969, kotonaan Pariisissa. He erosivat vuonna 1995. Aga Khanilla on kolme lasta avioliitostaan Croker-Poolen kanssa:
prinsessa Zahra Aga Khan (s. 18. syyskuuta 1970)
prinssi Rahim Aga Khan (s. 12. lokakuuta 1971)
prinssi Hussain Aga Khan (s. 10. huhtikuuta 1974)
Aga Khanin toinen vaimo on saksalaissyntyinen Gabriele Thyssen, joka kuuluu Thyssenin teollisuussukuun. Hänellä on yksi lapsi avioliitostaan Thyssenin kanssa: prinssi Aly Muhammad Aga Khan (s. 7. maaliskuuta 2000).
Hänen tiedetään olleen kiinnostunut hevosurheilusta. Aga Khanilla oli oma hevosia kasvattava tila sekä Ranskassa että Irlannissa.
Kansalaisuudet

Aga Khan IV asui Gouvieux’ssä Pariisin pohjoispuolella. Vuonna 2019 Portugalin presidentti ilmoitti julkisesti, että Aga Khan, joka oli vierailulla Lissabonissa, on hiljattain saanut Portugalin kansalaisuuden.
Vuonna 2010 Aga Khanille myönnettiin Kanadan kunniakansalaisuus.
Omaisuus

Aga Khan IV oli yksi maailman varakkaimmista henkilöistä. Vuonna 2009 Forbes arvio Aga Khanin omaisuudeksi miljardi dollaria. Vuonna 2013 Vanity Fair -lehden arvio päätyi hieman yli miljardiin dollariin. Muut lähteet arvioivat omaisuuden olevan kolmen ja 13 miljardin dollarin välillä. Suurin osa hänen omaisuudestaan tuli ismailiittien lahjoituksista, jotka lahjoittavat vähintään kymmenen prosenttia rahoistaan uskonnolliselle johtajalleen. On kuitenkin epäselvää, menevätkö nämä rahat Aga Khanille vai tämän hyväntekeväisyysjärjestöille. Aga Khan itse sijoitti varallisuuttaan mm. luksushotelleihin. Muita Aga Khanin portfolioon kuuluvia sijoituskohteita olivat sanomalehdet ja lentoyhtiöt.
Hyväntekeväisyys ja toiminta imaamina

Aga Khan IV teki merkittäviä määriä hyväntekeväisyyttä erityisesti islamilaisessa maailmassa. Tätä tarkoitusta varten on perustettu Aga Khan Development Network -niminen järjestö (AKDN), jonka alaisuudessa toimii yhdeksän eri virastoa, mm. Aga Khan -yliopisto. Järjestö toimii yli 30 maassa, avustaa 2,3 miljoonaa lasta varhaisessa kehitysvaiheessa ja tuottaa 1,8 miljardia kWh puhdasta energiaa vuodessa. Vaikka Aga Khan oli uskonnollinen johtaja, AKDN ei ole virallisesti uskonnollinen järjestö, vaikka sen toimintaperiaatteet perustuvat islamiin.
Melko pian Aga Khaniksi noustuaan hän määräsi seuraajansa hankkimaan sen maan kansalaisuuden, jossa he elivät. Ismailiitit, jotka asuivat sellaisissa maissa, joissa he kohtasivat syrjintää, saivat Aga Khanilta määräyksen lähteä ja etsiä uuden kodin.
Kuolema ja perintö

Aga Khan IV kuoli Lissabonissa 4. helmikuuta 2025. Hän oli kuollessaan 88-vuotias.
Seuraavaksi imaamiksi nimitettävä henkilö on kirjattu Aga Khan IV:n testamenttiin, ja seuraajan nimi julkistetaan myöhemmin. Seuraajaksi on kuitenkin valittu perinteiden mukaan Aga Khanin miespuolinen perillinen tai muu miespuolinen sukulainen. Testamentin luku ja uuden imaamin nimen julkaiseminen on tarkoitus pitää muutama päivä Aga Khanin kuoleman jälkeen. Uudeksi imaamiksi nousi 5. helmikuuta Aga Khanin vanhin poika Rahim, jonka titteli on Aga Khan V.
Tittelit ja kunnianosoitukset

Aga Khania puhutetltiin arvonimellä "Teidän Korkeutenne", jonka hänelle myönsi kuningatar Elisabet II vuonna 1957. Titteli ei ole perinnöllinen eikä Aga Khan haallinnut mitään valtiota tai aluetta. Myös Iranin šaahi Mohammed Reza Pahlavi myönsi Aga Khanille vastaavan tittelin vuonna 1959.
Bahrainin ritarikunnan 1. luokka (Bahrain, 2003)
Sansibarin loistavan tähden ritarikunnan suurristi (Sansibar, 1957)
Mauritanian ansioritarikunnan komentaja (Mauritania)
Vapauden ritarikunnan suurristi (Portugali, 2017)
Kristuksen sotilaallisen ritarikunnan suurristi (Portugali, 2005)
Portugalin ansioritarikunnan suuristi (Portugali, 1998)
Henrik Purjehtijan ritarikunnan suurristi (Portugali)
Leijonan kansallinen ritarikunnan suurupseeri (Senegal, 1982)
Siviilimeriitin ritarikunnan suurristi (Espanja, 1991)
Brittiläisen imperiumin ritarikunnan ritarikomentaja (Iso-Britannia, 2003)
Kanadan ritarikunnan kunniakumppani (Kanada)
Kunnialegioonan komentaja (Ranska, 1990)
Taiteen ja kirjallisuuden ritarikunnan komentaja (Ranska)
Iranin kruunun ritarikunnan suurristi (Iran, 1967)
Persian valtakunnan 2500-vuotisjuhlan mitali (Iran, 1971)
Italian tasavallan ansioritarikunnan suurristi (Italia, 1977)
Työn ansioritarikunnan ritari (Italia, 1988)
Kultaisen sydämen ritarikunnan päällikkö (Kenia, 2007)
Ylä-Voltan kansallinen ritarikunnan suurristi (Ylä-Volta, 1965)
Malin kansallinen ritarikunnan suurristi (Mali, 2008)
Norsunluurannikon kansallinen ritarikunnan suurristi (Norsunluurannikko, 1965)
Padma Vibhushan (Intia, 2015)
Valtaistuimen ritarikunnan suurristi (Marokko)
Afrikan helmen ritarikunta ketjulla (Uganda)
Madagaskarin kansallinen ritarikunnan 2. luokan suurristi (Madagaskar, 1966)
Ystävyyden ritarikunnan ritari (Tadžikistan, 1998)
Lähde:
Aiheesta muualla

Kuvia tai muita tiedostoja aiheesta Aga Khan IV Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Tšekki  Alankomaat  Puola 
Taiteenala:  ULAN 
Henkilöt:  DDB 
Muut:  IdRef
Kalamariá

| Kalamariá Kalamarián kunta Καλαμαριά Δήμος Καλαμαριάς |
| --- | --- |
 Kalamarián kaupunki ilmasta.
 Kunnan sijainti
 Kalamariá
 Koordinaatit: 40°35′N, 22°57′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Hallinto:  
 – Asutustyyppi:  kunta, kaupunki
 – Kallikrates-koodi:  0707
Pinta-ala:  
 – Kokonaispinta-ala:  6,40 km²
Väkiluku (2011):  91 279
 – Väestötiheys:  14 262,34 as./km²
Aikavyöhyke:  UTC+2
 – Kesäaika:  UTC+3
Postinumero:  551 xx
Suuntanumero(t):  +30231
Rekisterikilpi:  N
 
 www.kalamaria.gr 
Infobox OKVirheellinen NIMI-arvo: 
Kalamariá (kreik. Καλαμαριά) on Kreikan kaupunki ja samanniminen kunta (Δήμος Καλαμαριάς, Dímos Kalamariás), joka sijaitsee Thessalonikin alueyksikössä Keski-Makedonian alueella. Kaupungin ja kunnan pinta-ala on 6,40 neliökilometriä ja väkiluku 91 279 (vuonna 2011).
Näkymä Kalamarián Mikró Émvolon eli Karampournákin niemeltä Thessalonikin keskustan suuntaan.
Kalamariá on Kreikan kymmenenneksi suurin kaupunki. Se kuuluu Thessalonikin metropolialueeseen ja sijaitsee Thermaïkóslahden rannalla Thessalonikin kaakkoispuolella. Osa kaupungista sijaitsee Mikró Émvolon eli Karampournákin niemellä.
Kaupungissa sijaitsevat Thessalonikin metron asemat Kalamariá, Aretsoú, Néa Kríni ja Míkra.
Aiheesta muualla

Kuvia tai muita tiedostoja aiheesta Kalamariá Wikimedia Commonsissa
Δήμος Καλαμαριάς. Kalamarián kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:  Aristotélis  Kassándra  Néa Propontída  Polýgyros  Sithonía 
Imathían alueyksikkö:  Alexándreia  Náousa  Véroia 
Kilkíksen alueyksikkö:  Kilkís  Paionía 
Péllan alueyksikkö:  Almopía  Édessa  Pélla  Skýdra 
Pierian alueyksikkö:  Dío-Ólympos  Kateríni  Pýdna-Kolindrós 
Sérresin alueyksikkö:  Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:  Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Univelka

Univelka (tunnetaan myös nimillä univaje ja unenpuute) on unen saannin ja tarpeen välinen epäsuhta, joka johtuu univajeesta. Univaje merkitsee nukkumattomuudesta johtuvaa väsymystä. Univajetta kertyy, kun ihminen ei saa unta, vaikka hän sitä tarvitsisi. Silloin ihminen valvoo tahallisesti tai tahattomasti (unettomuus). Tavallisesti univelka huomataan vasta silloin, kun sitä on kertynyt pidemmän aikaa. Riittävä uni on sellainen määrä unta, joka takaa optimaalisen toimintakyvyn seuraavana päivänä. Univaje siis määritelmänsäkin mukaan haittaa ihmisen toimintakykyä.
Elimistö pyrkii turvaamaan riittävän unensaannin homeostaattisen säätelymekanismin avulla: jos valvoo normaalia pitempään, myös nukkuu pitempään ja uni on syvempää. Suuri univelka ei normalisoidu vielä yhden yön pitkillä unilla. Jatkuva univelka estää normaaliin unirytmiin pääsemistä. Univelka on nukuttava pois. Yleisestä tiedosta poiketen unta voi nukkua ennalta "varastoon".  Kuitenkaan ennalta nukkumista ei voida pitää pysyvänä ratkaisuna uniongelmille, sillä  unirytmin säännöllisyys on tärkeää.
Terveysvaikutukset

Univaje lisää Alzheimerin taudin, ylipainon, sydänsairauksien, diabeteksen ja aivoverenkierron häiriöiden riskiä. Viikkoja jatkuneen vajaan puolentoista tunnin päivittäisen univajeen on havaittu tulehduttavan verisuonet etenkin naisilla, mikä voi johtaa mahdollisen sydänsairauden kehittymiseen. Verisuonien tulehduksen ja toiminnan heikkenemisen taustalla oli univajeen aiheuttama aineenvaihdunnan epätasapainotila, joka synnytti haitallisia reaktiivisia happiyhdisteitä eli oksidatiivista stressiä.
Univaje aiheuttaa myös elimistön vanhojen tulehdusten aktivoitumistaja heikentää vastustuskykyä sekä pienentää kasvuhormonin tuotantoa ja sokerinsietokykyä.